Diari Oficial de la Generalitat Valenciana


Sumari del DOGV 5956, del 17-02-2009 (2009/1487)

RESOLUCIÓ de 5 de febrer de 2009, del Rectorat de la Universitat Jaume I, per la qual es convoca un procés per a la selecció, amb contracte laboral temporal per obra o servei a temps complet, d'un oficial administratiu per a la gestió econòmica, amb perfil d'anglés. Projectes d'investigació: «Emergence of cognitive grasping though emulation, introspection and surprise, Gasp» i «Heaterogeneous 3-D perception across visual fragments, Eyeshots».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/1487


Data del document
:   05-02-2009

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 5 de febrer de 2009, del Rectorat de la Universitat Jaume I, per la qual es convoca un procés per a la selecció, amb contracte laboral temporal per obra o servei a temps complet, d'un oficial administratiu per a la gestió econòmica, amb perfil d'anglés. Projectes d'investigació: «Emergence of cognitive grasping though emulation, introspection and surprise, Gasp» i «Heaterogeneous 3-D perception across visual fragments, Eyeshots».  
 [2009/1487]  
El Rectorat de la Universitat Jaume I, fent ús de les competències que li confereix la legislació vigent, convoca aquest procés de selecció, d'acord amb les bases següents:  
1) Denominació del lloc de treball:   
Oficial administratiu per la gestió econòmica dels projectes d'investigació Grasp-Eyeshots.  
2) Retribució íntegra mensual  
Las retribucions seran les corresponents a la classificació C1/20/E035.  
3) Objecte i període  
Col·laborar en la gestió econòmica dels projectes d'investigació Grasp i Eyeshots.  
La duració prevista d'aquest nomenament serà de 12 mesos. En tot cas, aquesta duració estarà vinculada a la duració i a la disponibilitat pressupostària dels projectes esmentats.  
4) Jornada de treball: 37,5 hores setmanals.  
5) Requisits dels aspirants   
Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
Tindre complits setze anys.  
Estar en possessió del títol de batxillerat, BUP, formació professional de segon grau o equivalent. En el cas de titulacions obtingudes a l'estranger, ha d'estar-se en possessió de la credencial que n'acredite l'homologació.  
No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.  
Coneixements d'idiomes comunitaris: anglès de nivell C1. Cal acreditar coneixements d'anglès amb algun dels documents relacionats en l'annex IV o superar la prova específica corresponent. Aquesta prova seguirà els continguts d'aquest nivell establerts per la Universitat Jaume I . D'acord amb aquests continguts s'elaborarà la prova corresponent, que contindrà una part oral i una part escrita. La realització de la prova correspon al Servei de Llengües i Terminologia de la Universitat Jaume I.  
Aquests requisits hauran de posseir-se el dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos i d'exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió del procediment.  
6) Sistema selectiu  
Consistirà en la realització d'una prova teòrica, una entrevista i la valoració dels mèrits   
Primer exercici. Consistirà en una prova teòrica i/o pràctica, en què la persona aspirant haurà de respondre a les preguntes que se li formulen sobre el contingut dels temes que figuren en l'annex V d'aquesta convocatòria. Aquesta prova es puntuarà de 0 a 10 punts, i serà necessari obtindre un mínim de 5 punts per a superar-la.  
Segon exercici. Consistirà en una entrevista que es realitzarà integrament en anglès, en la qual s'exigirà el nivell d'anglès previst en la convocatòria. Aquesta prova es puntuarà de 0 a 5 punts, i serà necessari obtindre un mínim de 2,5 punts per a superar-la.  
Els dos exercicis són obligatoris i eliminatoris.  
Al personal que supere els dos exercicis, la comissió encarregada de resoldre aquest procés, procedirà a valorar els currículums, d'acord amb el barem que figura en l'annex II.  
Els mèrits al·legats en el currículum i que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
El resultat final d'aquest procés vindrà determinat per la suma de les puntuacions obtingudes en cada una de les proves obligatòries i eliminatòries i la valoració dels mèrits.  
La comissió avaluadora elaborarà el llistat de les persones aspirants seleccionades per ordre de puntuació, per si de cas, la Universitat decideix constituir una borsa per a obres o serveis iguals o anàlogues a les d'aquesta convocatòria .  
7) Comissió avaluadora  
La comissió avaluadora tindrà l'estructura que figura en l'annex III d'aquesta convocatòria i disposarà de l'assessorament que considere convenient.  
Els membres de la comissió s'abstindran d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
El president podrà sol·licitar, als membres de la comissió, una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
8) Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la corresponent publicació en el Diari Oficial de la Comunitat Valenciana.   
A la sol·licitud s'afegirà la següent documentació:   
a) Una fotocòpia del DNI.  
b) Currículum amb els mèrits al·legats documentalment.  
En l'apartat codi de la sol·licitud haurà de figurar el número 12026.  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de dates en la part superior esquerra de les instàncies esmentades, i ha de figurar amb claredat el nom de l'oficina i la data.  
No serà necessària la compulsa dels documents que se presenten fotocopiats, serà suficient la declaració jurada de l'interessat sobre l'autenticitat dels documents citats, així com de les dades que figuren en la instància, sense perjuí que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i dels documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar una fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el vincle esmentat. Així mateix, hauran de presentar una declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les expenses o està al càrrec del cònjuge.  
9) Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet: .  
10) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i la forma que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.   
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 5 de febrer de 2009.- El rector: Francisco Toledo Lobo.   
ANNEX I  
Instància  
Dades personals   
Primer cognom: ...............................................................................  
Segon cognom: ................................................................................  
Nom: ...............................................................................................  
Data de naixement: .......................................................................  
DNI: ................................................................................................  
Telèfon: ...........................................................................................  
Adreça i codi postal: .......................................................................  
Localitat/comarca o província: ........................................................  
Codi:   
SOL·LICITE: l'admissió en el procés selectiu per a cobrir una plaça temporal de ........................................................., convocat per Resolució de data.........................................., publicat en el Diari Oficial de la Comunitat Valenciana número ...................... .   
Projectes: ..............................................................................................................................................................................................................................................................................................   
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.   
La persona interessada,   
Castelló de la Plana, ?, d ???????.de 2009  
RECTORAT DE LA UNIVERSITAT JAUME I   
ANNEX II  
Barem  
Experiència en gestió de projectes d'investigació: fins 5 punts.  
Experiència en administracions públiques en àmbits de gestió econòmica: fins 5 punts.  
Coneixements informàtics de nivell usuari: entorn Windows, Excel, Word, base de dades, fins 3 punts.  
Coneixements de valencià, nivell superior: 1 punt.  
Coneixements d'altres llengües comunitàries, exceptuant l'anglès: fins 1 punt.  
ANNEX III  
Comissió avaluadora titular  
President: un vicerector o vicerectora de la Universitat Jaume I.  
Vocals: 3 en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
Comissió avaluadora suplent: la mateixa estructura.  
ANNEX IV  
Acreditació de coneixements d'anglès de nivell C1  
- Diplomatura de mestre-especialitat, llengua estrangera (anglès).  
- Certificat de nivell Advanced (SLT).  
- Certificate in Advanced English, CAE (UCLES).  
- TOEFL PB entre 570-630 punts (ETS).  
- TOEFL IB entre 88-100 punts (ETS).  
- TOEFL CB entre 230-250 punts (ETS).  
- TOEIC entre 701-910 punts (ETS).  
- IELTS entre 6,5-7 punts (BC-UCLES-IDP).  
ANNEX V  
Temari  
Tema 1. L'acte administratiu: concepte i classes. El procediment administratiu: fases del procediment. Els recursos administratius: concepte, classes i principis generals de la seua regulació.  
Tema 2. Llei 30/2007, de 30 d'octubre, de Contractes del Sector Públic: principis, requisits, perfecció, formalització i extinció, formes d'adjudicació. Tipus i característiques dels contractes.  
Tema 3. El VII Programa Marc de Projectes de I+D de la Unió Europea. La gestió dels projectes a l'empara d'aquest VII Programa Marc. Costos elegibles. Justificacions econòmiques.  
Tema 4. Gestió economicofinancera de la Universitat Jaume I (I): el cicle pressupostari; elaboració i aprovació del pressupost de la Universitat. Les modificacions pressupostàries en la Universitat. Pressupost i bases d'execució de la UJI per a 2009 en la direcció de la pàgina web de l'UJI: .  
Tema 5. Gestió economicofinancera de la Universitat Jaume I (III). Gestió de la despesa i del pagament. Òrgans competents. Fases del procediment i documents comptables. Liquidació del pressupost i rendició de comptes. I (Pressupost i bases d'execució de la UJI per a 2009 en la direcció de la pàgina web de la UJI: .  
Tema 6. Gestió economicofinancera de la Universitat Jaume I (IV). Gestió d'ingressos i cobros. Òrgans competents i documents comptables. Pressupost i bases d'execució de la UJI per a 2009 en la direcció de la pàgina web de l'UJI: .  
Tema 7. El personal docent i investigador de les universitats públiques. Classes i règim jurídic del professorat universitari. El sistema retributiu del professorat universitari.  
Tema 8. La Llei Orgànica 6/2001, de 21 de desembre, d'Universitats. Naturalesa jurídica de les universitats públiques.  
Tema 9. Els Estatuts de la Universitat Jaume I. Organització acadèmica i estructura de la Universitat Jaume I. Òrgans de govern col·legiats i unipersonals de la Universitat Jaume I. El Consell Social.